
Pentru a putea înțelege psihologia teroriştilor trebuie să ne aşteptăm la variaţii esenţiale între 
indivizii implicaţi. Nu există o cale spre terorism. A deveni terorist este pentru cei mai mulţi oameni un 
proces. Nu este de obicei ceva care se întâmplă repede şi uşor. Analiza diferențiată a factorilor, în cele 
ce urmează, ne poate ajuta să înţelegem mai bine acest proces. 


1. În căutarea personalităţii teroriste 


Ideea de terorist şi terorism stă la baza multor mi- 
turi, unul dintre cele mai întâlnite este cu siguranţă ace- 
la că teroriştii sunt fanatici nebuni, psihopati, complet 
imuni la suferinţa victimelor lor şi întotdeauna apărân- 
du-şi cauza într-un mod crud. Comportamentul extre- 
mist, de orice tip, invită la opinii extreme în ceea ce-l 
priveşte pe individ. În consecinţă, a devenit extrem de 
uşor pentru societate să eticheteze teroriştii ca fanatici 
alienaţi mintal. Etichete precum rău sau nebun, vinovat 
sau alienat, pot sau nu pot avea o funcţie utilă în sco- 
puri legale. Dar dacă scopul nostru este acela de a afla 
cauzele şi prevenirea violenţei, atunci aceste etichete 
nu fac decât să ne permit să închidem pe cineva în spa- 
tele unei uşi, să încuiem acea persoană şi să nu mai 
trebuiască să o ascultăm vreodată, să o înțelegem sau 
să ne mai gândim la ea. De fapt, aceste etichete ser- 
vesc drept substitute pentru înțelegerea psihologică!. 


După mai bine de patru decenii de cercetări se 
apreciază că există un număr de factori comuni în 
trecutul teroriştilor. Chiar dacă nu toţi aceşti factori vor fi 
prezenţi în mod obligatoriu în experienţa oricărui tero- 
rist, ei vor exista măcar într-o oarecare măsură. Nu 
există limite clare, factorii interacționează şi se ames- 
tecă într-o manieră complex care poate fi greu analizată 
în cazul fiecărui individ“. 

In final, impactul combinat al mai multor factori este 
cel care împinge un individ să devină terorist, iar aceşti 
factori vor varia în funcţie de cultură, context social, 
grupare teroristă şi gradul de implicare a individului. 


1 J. Gilligan, Violence: reflections on Our Deadliest Epidemic, 
London, Jessica Kingsley, 2002, p. 24. 
? Idem, p. 28. 


2. Factori biologici 


Încă nu există dovezi ştiintifice asupra rolului ge- 
neticii în determinarea motivului pentru care oamenii 
devin terorişti şi încercările de a explica terorismul din 
punct de vedere biologic s-au dovedit de cele mai multe 
ori false. 

În anul 1978, un cercetător, Hubbard, a examinat 
80 de terorişti arestaţi în 11 ţări. Cercetătorul a conclu- 
zionat că peste 90% dintre aceşti terorişti aveau funcţia 
vestibulară a urechii mijlocii deficitară. Aceasta are le- 
gătură cu un comportament antisocial, o incapacitate de 
a relaționa cu oamenii, pe lângă echilibru şi coordonare 
instabile, aceştia manifestau un comportament antiso- 
cial pentru a atrage atenţia. În esenţă, în urma acestui 
exerciţiu, putem trage concluzia că unii oameni deve- 


neau terorişti din cauza unei probleme la ureche. 
Cercetarea lui Hubbard a fost privită cu neîncredere 
însă nici nu au mai fost încercări pe această linie de 
atunci. Atunci când dorim să analizăm factorii biologici, 
nu avem în minte astfel de teorii aplicate ca cea a lui 
Hubbard, ci ne gândim la factori mai generali. Este im- 
portant să precizăm că acestea nu sunt singurele expli- 
caţii legate de motivele pentru care oamenii devin tero- 
rişti, ci mai degrabă, fiecare factor funcţionează în com- 
binaţie cu alţi factori şi cu cât sunt prezenţi mai mulţi 
factori, cu cât fiecare dintre aceştia este mai pronunţat, 
cu atât este mai probabil ca individul să devină terorist. 
Cei mai importanţi factori biologici asociaţi cu alătu- 
rarea la un grup terorist sunt vârsta şi sexul. În timp ce 

rolul acestor factori nu este în totalitate clar, există o 
relaţie între cei doi factori şi majoritatea recruţilor din 
grupările teroriste. Cei mai mulţi dintre indivizii care se 
alătură grupărilor teroriste sun tineri, şi prin tineri ne re- 
ferim la adolescenţi şi persoane la douăzeci de ani, iar 
majoritatea recruţilor sunt bărbaţi. Cu toate acestea, de 
remarcat faptul că cei 19 terorişti care au luat parte la 
atacurile de la 11 septembrie din SUA, cel mai tânăr 
avea 25 de ani, iar cel mai în vârstă 41. Potrivit unor 
statistici anterioare, media de „pârstă a teroriştilor sinu- 
cigaşi nu depăşeşte 22 de ani” şi toţi erau bărbaţi. Este 
deja un lucru cert că bărbaţii tineri sunt asociaţi cu o 
multitudine de statistici despre pericol şi risc. Statisticile 
despre fapte comise cu violenţă arată că autorii aces- 
tora sunt bărbaţi cu vârsta cuprinsă între 15 şi 25 de 
ani. Acest lucru rămâne constant pentru toate culturile 
şi religiile. Studiile au arătat că între 54% şi 96% dintre 
tineri au fost implicaţi într-o formă de delincvenţă şi 
există un consens internaţional pe această temă. Cer- 
cetătorul Junger Tas a comparat datele de delincvenţă 
din cinci ţări şi a constatat că între 64% şi 90% din ti- 
nerii observați au admis că au comis un act de delinc- 
vență, dintre care 45% şi 50% au comis un asemenea 
act în ultimele 12 lun. Aceste date sunt incomparabil 
mai mari decât în cazul celorlalte grupuri de vârstă. 
Ratele de delincvenţă sunt atât de ridicate în timpul 
adolescenței încât participarea la astfel de acte pare să 
fie parte din viaţa de adolescent“. 

Când analizăm alcătuirea grupărilor teroriste, se 
dovedeşte că de obicei tinerii sunt cei care comit cele 
mai violente atacuri. De exemplu într-un studiu efectuat 
pe 89 de paramilitari loialişti din Irlanda de Nord, Silke a 


arătat că membrii cei mai tineri se ocupau cu opera- 
țiunile militare cele mai riscante, asasinatele şi aten- 
tatele cu bombă”. Un alt studiu efectuat pe 74 de cazuri 
de atentate sinucigaşe în Israel şi în Liban, relevă că 
niciunul dintre autori nu era căsătorit sau implicat într-o 
relaţie stabilă. Pe de altă parte, potrivit anchetatorilor 
FBI, Abdulaziz al-Omari unul din teroriştii ce s-a aflat în 
avionul care a lovit turnul de nord al WTC, locuia cu 
soția şi cei patru copii ai săi într-o vilă confortabilă din 
Florida, în apropierea şcolii de pilotaj ale cărei cursuri le 
absolvise?. 

În timp ce tinerii constituie majoritatea recruţilor 
terorişti, doar câţiva recruți sunt femei, cu toate că aten- 
tatele de la Moscova cu celebrele kamikaze văduvele 
negre contrazice statistica, doar câţiva au vârste mai 
înaintate şi în cazuri izolate. Trebuie să remarcăm fap- 
tul că, chiar şi în regiuni tulburi, marea majoritate a tine- 
rilor nu devin terorişti, ca atare, putem trage concluzia 
că pe lângă factorii ce ţin de vârstă şi sex, există şi alţii 
care joacă un rol determinant în procesul şi decizia de a 
deveni terorist. 


3 D. Hubbard, Terrorism and protest, Legal Medical Quarterly, 
1978, p. 188. 

4 G. Toma, G. Naghi, Ora care a schimbat lumea, Editura 
Presa Națională, București, 2004, p. 122. 

5T, Junger, Dillingent Behavior among Young People in the 
Western World, Amsterdam, Kugler, 2004, p. 189. 

€ T. Moffitt, Adolescence limited and lift course -persistent 
antisocial behavior, Psyhological Review, 1993, p. 674. 
7 A. Silke, Ragged justice, Terrorism and Political Violence, 
1999, p. 11. 
3 G. Toma, G. Naghi, op. cit, p. 128. 


3. Identitate socială şi marginalizare 


Înainte ca un individ să fie pregătit să facă parte 
dintr-o grupare teroristă, el trebuie mai întâi să aparţină 
acelei secţiuni a societăţii care susţine sau împarte te- 
lurile, suferinţele şi ambițiile grupării teroriste. Grupările 
de tip naţionalist-separatist tind să se bazeze pe un 
grup social relativ mare. Pentru unele dintre aceste co- 
munităţi, alăturarea tinerilor la o grupare teroristă este 
echivalentă cu înrolarea lor în armata unor societăţi mai 
extinse şi mai paşnice. Un terorist palestinian afirma: 
„Pentru mine înrolarea a fost un lucru firesc. Intr-un fel 
se poate compara cu un tânăr israelian dintr-o familie 
naționalistă din Zion care vrea să se împlinească prin 
serviciul militar. De multe ori, există o aprobare una- 
nimă în cadrul comunităţilor că faptul de a deveni tero- 
rist nu este ieşit din comun şi deseori acest lucru este 
încurajat şi susţinut. 

În timpul unor perioade nesigure, unele comunităţi 
văd drept aberantă lipsa de susţinere sau ezitarea de a 
se alătura unei grupări teroriste. În perioada primei inti- 
fade împotriva ocupării israeliene numeroasele grupări 
teroriste palestiniene au fost asaltate de recruți. Acelaşi 
lucru s-a întâmplat şi în timpul celei de-a doua intifade. 


Era firesc ca în cadrul comunităţilor palestiniene 
tinerii să se adune în grupări ca Hamas sau Fatah, în 
timpul intifadei. Cei care nu se alăturau mişcării erau 
consideraţi neobişnuiţi'?. Un recrut dintr-o astfel de or- 
ganizaţie făcea următoarea afirmaţie: „Orice individ 
care nu se înrola în acea perioadă era marginalizat"!. 
Exemple se pot găsi uşor şi în alte culturi şi religii. 
Irlanda de Nord reprezintă şi ea un număr de grupări te- 
roriste naţionaliste. Felul în care aceste grupări recru- 
tează este arătat de cazul lui Gerry Adams. Deşi este 
recunoscut pentru rolul său de lider al partidului republi- 
can, Sinn Fein, Gerry Adams s-a alăturat IRA pe vre- 
mea când era adolescent, în anii '60'7. Motivația de a 
deveni membru IRA, pe vremea în care gruparea era în 
mare parte inactivă, a fost de origine familială. Adams 
provenea dintr-o familie puternic republicană. Tatăl său 
fusese în IRA şi fusese rănit de Jandarmeria Regală din 
Ulster, în 1940. Unchiul său era şi el membru IRA şi 
participase la un atac cu bombă în Marea Britanie. Pen- 
tru tânărul Gerry Adams intrarea în IRA era o tradiţie de 
familie. A fost crescut într-o familie care susţinea ţintele, 
ambițiile şi metodele grupării teroriste, iar adolescentul 


Locotenent-colonelul loan ILUŢAN activează în cadrul Serviciului de Protecţie şi Pază şi 

a fost crescut în spiritual acestora. 

Putem spune că este foarte uşor pentru grupările 
naţionaliste şi etnice să-şi găsească recruți. Totuşi, 
acest lucru este mai dificil pentru grupări cu altfel de 
experienţe anterioare şi alte metode de a atrage recruți. 
Să comparăm de exemplu intrarea uşoară a lui Gerry 
Adams cu cea a teroristului german Michael Baumman, 
figura centrală a facțiunii Armata Roşie. Baumman pro- 
vine dintr-o familie normală de muncitori, şi nu exista 
niciun indiciu în copilărie că va ajunge într-o grupare 
teroristă. În 1965, la vârsta de 18 ani, a renunţat la sluj- 
ba lui ca ucenic la un constructor şi a început să se 
ocupe de tot felul de slujbe ciudate. A devenit din ce în 
ce mai atras de cultura rock ce se dezvolta în acea 
perioadă. Interesul lui pentru cultura populară şi ele- 
mentele de rebeliune pe care aceasta le includea, com- 
binat cu faptul că se muta constant de la o slujbă la alta 
a dus la înstrăinarea tot mai mare de societate şi la 
expunerea la o cultură alternativă". Mulţi dintre prietenii 
lui făceau parte din această cultură alternativă şi astfel 
Baumman a intrat în contact continuu cu ideologiile 
politice populare. Pe scurt, povestea lui Baumman este 
una a marginalizării gradate de societate şi a expunerii 
la ideologii politice alternative. 

O trăsătură comună a experienţei lui Gerry Adams 
şi a lui Baumman constă în modalitatea în care au fost 
marginalizaţi de societate şi expuşi unor ideologii care 
i-au introdus în grupările teroriste. Unii terorişti, aşa 
cum sunt Gerry Adams şi cei palestinieni, amintiţi ante- 
rior, sunt membrii născuţi într-un grup minoritar şi deci 
sunt marginalizaţi de la naştere. Alţii, cum ar fi 


Baumman, provin din straturile medii ale societăţii dar 
mai târziu sunt marginalizaţi din cauza experienţelor de 
viaţă. Persoanele marginalizate au puţin de pierdut 
dacă ordinea socială actuală se păstrează şi cu sigu- 
ranţă mult de câştigat dacă ea se schimbă radical. 
Astfel, majoritatea catolicilor din Irlanda de Nord nu 
câştigau prea mult susţinând statu-quo-ul unui guvern 
controlat de protestanți care a condus provincia până în 
1972, dar puteau câştiga enorm dacă reuşeau să refor- 
meze sau să înlăture acel sistem de guvernare. 

Odată ce un individ a devenit marginalizat de 
societate şi astfel a pierdut orice interes pentru menti- 
nerea sa în interiorul ei şi mai apoi a fost expus favo- 
rabil la ideologia unei grupări teroriste, s-a făcut un pas 
important spre a deveni un terorist activ. Cu toate aces- 
tea, în vreme ce mulţi oameni susţin politic o serie de 
cauze, puţini sunt gata să comită acte de violenţă pen- 
tru realizarea acestor cauze. Pentru a deveni terorist 
este nevoie de ceva mai mult. 


9 J. Post and L. Dany, The Terrorists in Their Own Words, 
International Society of Political Psychology Conference, 16 — 
19 July, Berlin, Germany, 2002. 

10 N. Hassan, An arsenal of believers, talking to the human 
bombs, International Society of Political Psychology 
Conference, 16 — 19 July, Berlin, Germany, 2002. 

11 J. Post, And L. Dany, op. cit. 

12 D, Scharrok, M. Devenport, Man of War of Man of Peace, 
The Unauthorized Biography of Gerry Adams, 1997. 

13 M. Taylor, The Terrorist, London, Brassey`s, 1988, p. 148. 


4. Psihologia răzbunării 


Un punct important pentru a înţelege psihologia 
celor care devin terorişti este să înţelegem psihologia 
răzbunării. Din păcate, acest subiect a fost în mare 
parte ignorat de cercetările psihologice aşa încât multe 
sunt neclare. Totuşi, este unanim recunoscut că una din 
motivațiile cele mai puternice în a deveni terorist este 
dorinţa de răzbunare. Oamenii au cu siguranţă un 
simţ al dreptăţii foarte accentuat, iar dorinţa de răzbu- 
nare reprezintă partea întunecată a acestuia, dar nu 
numai oamenii simt astfel. Cercetările asupra primatelor 
arată tendinţe similare. Spre exemplu, profesorul 
Jennifer Scott de la Universitatea din Connecticut a 
descoperit un comportament asemănător la gorile. 
Masivii masculi alfa pot avea probleme cu supuşii lor 
dacă îi tratează nedrept. Răzbunarea poate fi definită 
ca o acţiune de cauzare a unei suferinţe în schimbul 
unei lovituri sau a unei insulte, ori simplu, a întoarce 
răul produs de o persoană". Un element important al 
dorinței de răzbunare este acceptarea surprinzătoare a 
indivizilor de a se sacrifica şi de a suferi doar ca să se 
răzbune. Răzbunarea poate avea multe consecinţe ne- 
gative atât pentru persoana care se răzbună, cât şi 
pentru ţintă. Persoana care caută răzbunare îşi va pune 
adesea în primejdie integritatea morală, statutul social, 
siguranţa personală, de dragul răzbunării...'6. Această 
observaţie este susţinută de un număr de cercetări. 
Spre exemplu, într-un studiu elveţian cercetătorii au dat 
studenţilor o sarcină de genul „dilema prizonierului”. 


Toţi studenţii au de câştigat dacă se comportă onorabil, 
dar cei care trişează şi nu sunt prinşi au şi mai mult de 
câştigat. Studenţii erau recompensaţi cu bani adevăraţi 
dacă se descurcau bine şi erau amendaţi dacă pier- 
deau. Studenţii puteau să-i amendeze pe colegii lor 
impunând amenzi, dar puteau face asta pierzând ei în- 
şişi bani. Asta înseamnă că cei care pedepseau mai 
multe persoane rămâneau cu mai puţin decât cei care 
pedepseau mai puţin. In ciuda acestui fapt, s-a observat 
că participanţii aveau tendinţa să pedepsească sever 
pe trişori, chiar dacă pierdeau făcând astfel. Se pare că 
oamenii urăsc atât de mult trişatul încât sunt pregătiţi să 
piardă ei înşişi doar ca să-i poată pedepsi pe cei care 
nu sunt corecti". Acest principiu nu se rezumă doar la 
gorile şi studenţi. James Gilligan, psihiatru într-o închi- 
soare, a întâlnit mulţi indivizi violenţi şi periculoși în tim- 
pul carierei sale, afirmă că: „Încă nu am văzut un act de 
violență care să nu fie provocat de experiența unui sen- 
timent de ruşine şi umilire, lipsă de respect şi ridicu- 
lizare, care să nu încerce să prevină sau să refacă pier- 
derea respectului personal, oricât de severă ar fi pe- 
deapsa, chiar dacă aceasta înseamnă moartea. Pentru 
că noi îi înțelegem greşit pe acei oameni, spre pierde- 
rea noastră, dacă nu ne dăm seama că ei chiar preferă 
să-i omoare sau să-i mutileze pe ceilalţi, să se omoare 
sau să se multileze singuri, decât să trăiască fără 
mândrie, demnitate şi respect de sine”'5. Se naşte între- 
barea: de ce sunt oamenii pregătiţi să sacrifice atât de 

mult? Ce scopuri sunt atinse prin astfel de sacrificii? 
Dorinţa de răzbunare şi pornirea violentă sunt amân- 
două legate de respectul de sine al individului lezat şi 
de încercarea acestuia de a împiedica viitoarele ne- 
dreptăţi. Individul răzbunător trimite un mesaj că actele 
prin care este rănit nu vor rămâne nepedepsite'?. Sco- 
pul nu este numai de a-l împiedica pe agresor să mai 
comită acte similar în viitor, ci şi să-l împiedice pe agre- 
sor să-şi mai dorească să mai comită astfel de acte. În 
plus, răzbunarea poate împiedica pe alţi agresori să 
comită acte similare sau să se gândească la ele. 


14 A. P. Schmid and A.. J. Jongman, Political Terrorism, 
Oxford, North Holland Publishing Company, 1988. 
15 A. Cota-McKinley, W. Woody and P. Bell, Vengeance, 
Effects of Gender, Age and Religious Background, 
Aggressive Behavior, 2001, p. 343. 
18 Idem. 
17 ©. Tudge, Natural Born Killers, New Scientist, 2002, 
p. . 36- 39. 

J. Gilligan, op. cit., p. 104. 
19 S. Kim and R. Smith, Revenge and Conflict Escalation, 
Negociation Journal, 1993, p.40. 


5. Statutul şi recompensele personale 


Deşi grupările teroriste reprezintă un debuşeu 
pentru dorinţa de răzbunare, membrii unor astfel de 
grupări oferă stimulente şi recompense pentru cei veniţi 
din afară. Există riscuri mari în a deveni terorist, poate o 
existenţă izolată, stresantă şi foarte periculoasă. Recru- 
ţii IRA sunt avertizaţi că se pot aştepta la unul din cele 
două lucruri din intrarea în organizaţie: o sentinţă lungă 
cu închisoarea sau o moarte violentă. Greutățile şi sufe- 
rinţa sunt două aspecte constante din viaţa unui terorist, 
cu toate că există şi multe beneficii şi avantaje în a face 
parte dintr-o grupare teroristă. De exemplu, în multe 
comunităţi şi societăţi, grupările teroriste şi membrii 
acestora sunt priviţi ca fiind curajoşi, onorabili şi impor- 
tanti. Un terorist palestinian afirma: „Recruţii erau tratați 
cu respect. Un tânăr care aparținea grupărilor Hamas 
sau Fatah era privit mai bine decât unul care nu 
aparținea niciunui grup, şi era mai bine tratat” 9 

Am mentionat deja faptul că unele comunități pri- 
vesc în mod pozitiv intrarea într-o organizaţie teroristă. 
Este potrivit să amintim că aceste comunități nu privesc 
organizațiile respective drept teroriste, ci mai degrabă 
ca luptătoare pentru libertate, rebele ori de rezistenţă. 
Nu putem evita faptul că etichetarea ca terorist este 
adesea o judecată de valoare, una negativă, şi că este 
adesea o etichetă impusă de cei din exteriorul comu- 
nităţilor şi culturilor din care fac parte teroriștii. Cei din 
interiorul culturii refuză termenul sau refuză efortul de a 
descrie indivizii în alb şi negru. Într-un final, în multe 
comunităţi, intrarea într-o grupare teroristă ridică în mod 
considerabil poziţia unui tânăr, aşa cum mărturisea un 
alt terorist palestinian: „După recrutare, statutul meu 
social s-a îmbunătăţit mult. Am început să fiu foarte 
respectat de rudele mele şi de tinerii din satul meu”. 

Astfel de vederi nu sunt izolate şi îmbunătățirea 
statutului social poate fi observată oriunde. În Irlanda de 
Nord, membrii IRA sunt conştienţi de beneficiile câş- 


tigate prin intrarea în organizaţie. Un membru al acestei 
grupări a spus: În comunitatea naționalistă, în cercurile 
republicane cel puţin, membrii IRA au un statut impor- 
tant şi aceia care caută avantaje sexuale nu duc lipsă 
de femei dornice să petreacă mai mult decât ziua cu 
voluntarii IRA”. Pe lângă un statut social pentru recruți, 
grupările teroriste pot oferi de asemenea şi protecţie 
membrilor. În comunităţile din Irlanda de Nord este 
cunoscut faptul că nu este bine să intri în conflict cu 
membrii organizaţiilor paramilitare. 

Ziaristul David Smith a descris o întâlnire cu o 
femeie care locuia în apropiere de Shakill Road. 
Ziaristul se afla acolo pentru că fiul şi nepotul femeii, 
amândoi de 16 ani, erau vizaţi de UDA. Cei doi băieţi 
avuseseră nişte neînţelegeri cu gruparea, dar după ce 
băieţii s-au implicat într-o luptă cu alţi adolescenţi, 
comandantul local al UDA a venit la casa femeii. Ceilalţi 
adolescenţi făceau parte din aripa tânără a UDA. 
Femeia a povestit ce a spus comandantul: „Am venit să 
vă spun că în orice moment în care vor fi văzuţi, băieții 
vor fi doborâţi. Cu alte cuvinte, scoate-i afară acum, şi 
nu vor avea probleme sau sunt morţi”*. Astfel, 
stimulentele pentru un potenţial recrut pot fi chiar 
puternice. Respectul comunităţii din care fac parte, 
combinat cu sprijinul organizaţiei în disputele personale 
şi în alte sfere, poate fi foarte atractiv pentru indivizii cu 
oportunităţi limitate de a avea succes şi recunoaştere. 
Chiar şi pentru persoanele care au iniţial alte motivații, 
astfel de avantaje pot înclina balanţa în favoarea 
deciziei de a se alătura organizaţiilor teroriste. 


20 J. Post, And L. Dany, op. cit. 

Idem. 
?2 E. Collins, Killing Rage, London, Granta Books, 1997, 
p; 164. 

Davis Smith. 


6. Constrângerea şi recrutarea 


Grupurile teroriste variază mult în maniera de a 
recruta şi în strategiile pe care le folosesc. Chiar şi 
aceeaşi organizație poate schimba politica pe care o 
duce dea-lungul timpului şi în diferite regiuni. Unele 
grupuri sunt interesate să aducă noi membri şi inves- 
tesc mult efort în identificarea noilor recruți precum şi în 
sublinierea recompenselor dacă aceştia se vor alătura. 


Alte grupuri sunt mult mai pasive. O astfel de atitudine o 
au grupurile teroriste etnice care sunt asaltate uneori de 
cereri ale tinerilor care vor să li se alăture. În anii '80, 
IRA a respins mai mulţi oameni decât a acceptat în 
organizaţie. Este o greşeală să crezi că o grupare tero- 
ristă este disperată să îşi mărească numărul membrilor 
recrutând pe oricine. Unele grupuri apelează la măsuri 

extreme pentru a câştiga noi membri. În timp ce majo- 
ritatea recruţilor sunt voluntari, oameni care au solicitat 
să devină membri sau care au acceptat de bună voie 
oferta care li s-a făcut, unele grupuri constrâng şi ame- 
ninţă indivizii pentru a-i convinge să li se alăture. Merită 
să fie luate în considerare comentariile unui localnic 
dintr-o zonă controlată de monarhişti: „UDA a forțat 
tineri de 17 ani să intre în organizaţia lor. Dacă ai pro- 
bleme îţi spun să te alături UDA. Anul trecut un prieten 
de-al fiului meu care avea 17 ani li s-a alăturat. Acum 
nu mai poate ieşi. N-are curaj să vorbească deschis 
despre asta. Dacă nu li te alături eşti ca şi mort, iar 
poliţia nu ajută cu nimic”? Grupările paramilitare pot să 
le facă viaţa foarte grea tinerilor care refuză să li se 
alăture. Un caz relevant în acest sens este cel al lui 
Raymond McCord şi al familiei sale. El a refuzat să se 
alăture UDA şi a intrat într-un lung conflict cu ei: „UDA 
conduce prin teroare zonele cu protestanți. Am refuzat 
să mă alătur lor când aveam 17 ani şi de-alungul 
timpului au hotărât să facă din mine un exemplu. Acum 


îl urmăresc şi pe fiul meu. Anul trecut, când avea 16 
ani, tinerii din UDA l-au bătut. Acum este în Forțele 
Aeriene. Când a venit acasă, în vacanţa de Crăciun, s-a 
dus într-un magazin cu casete video. Un bărbat l-a 
strigat şi l-a lovit spunându-i: Asta e pentru tatăl tău. 
UDA nu-l va mai rata data viitoare. Ei îmi spuseseră: 
Dacă fiul tău vrea să fie un tânăr puternic lasă-l să 
se alăture UDA. Bătaia pe care mi-au dat-o în februarie 
a fost cea mai cumplită în zona mea în ultimii 20 de ani 
„.. M-au atacat cu pietre în faţa unui bar. M-au lovit cu 
pietre în picioare, față şi mâini în timp ce zăceam pe 
asfalt. Armele lor obişnuite sunt bâtele de baseball”. 

Este clar că există multă presiune asupra tinerilor 
pentru a-i face să se alăture organizaţiilor teroriste. 
Desigur că ameninţarea unei persoane poate avea 
două tăişuri. Individul poate să se alăture altui grup 
terorist rival sau să se înroleze în forțele militare. 


4 Human Rights Watch, Helsinki, 1992, p. 44. 
% Idem, pp. 43-44. 


7. Oportunitatea 


Un factor adesea trecut cu vederea este opor- 
tunitatea. Cu excepţia teroriştilor de tip „lup singuratic”, 
cineva nu poate deveni un terorist activ dacă nu găseş- 
te un grup care să-l lase să i se alăture. Pentru poten- 
țialul terorist sunt multe etape de parcurs. În primul 
rând, individual trebuie să identifice o modalitate acce- 
sibilă de a se alătura grupului. El întâmpină piedici în 
acest sens pentru că întotdeauna grupurile teroriste 
sunt ilegale şi să fii membru într-un astfel de grup este 
împotriva legii. Aceasta este o dificultate pentru individ 
întrucât el trebuie să identifice membrii actuali ca aceş- 
tia să-i faciliteze intrarea în organizaţie, altfel riscă să fie 
interceptat de forţele de ordine dacă încearcă să abor- 
deze persoana nepotrivită. Pentru grupurile teroriste ca 
Hamas sau IRA, această problemă este acoperită de 
folosirea legală a organizaţiilor politice. Hamas, de 
exemplu, este un grup foarte mare şi multe din elemen- 
tele sale sunt angajate în activităţi legale, nonviolente. 
Organizaţia este asociată cu multe şcoli, spitale, afaceri 
şi moschei. Pentru cei care vor să se alăture Hamas nu 
este greu să ajungă la oamenii responsabili cu recru- 
tarea din cadrul organizaţiei. Situaţii similare există şi în 
altă parte, mai ales în cazul conflictelor naţionaliste şi 
etnice. In Irlanda de Nord, mulţi bărbaţi s-au înrolat 
contactând persoane publice active în partidul 
republican Sinn Fein. Cel care voia să devină membru 
IRA nu avea nicio garanţie că membrul Sinn Fein pe 
care l-a abordat era şi membru IRA, dar putea să fie 
sigur că cererea lui va ajunge la un membru IRA. 

Adresarea către grupurile legale asociate cu o 
cauză teroristă este un drum eficient către un grup 
terorist. Un individ care se gândeşte să se alăture Fron- 
tului pentru Eliberarea Animalelor din Marea Britanie 
(ALF) este posibil să fi fost implicat în alte grupuri care 
apără drepturile animalelor, multe dintre ele operând 
legal. O implicare de acest gen înseamnă că individul a 
învăţat despre grupurile considerate a fi extremiste. 
Când individul decide să se alăture grupului, el poate 


pur şi simplu să se adreseze extremiştilor sau purtă- 
torilor de cuvânt şi să facă o cerere directă. 

Unele grupări teroriste acceptă aproape orice 
individ care doreşte să li se alăture, dar marea majo- 
ritate analizează în detaliu fiecare cerere. De exemplu, 
IRA cercetează un aspirant timp de săptămâni sau 
chiar luni de zile. Alte grupuri aranjează ca individul să 
facă unele lucruri ilegale pentru a-i testa hotărârea. Alte 
grupuri nu acceptă noi membri indiferent de cine este 
persoana respectivă şi cât de motivată este. Pentru 
aceştia există alternativa înfiinţării propriului grup. 

Nezar Hindawi şi-a format propriul grup terorist 
numit Mişcarea Revoluționară lordaniană, împreună cu 
alţi doi membri ai familiei şi apoi a convins Siria să-l 
aprovizioneze cu bani şi muniţie. Unul din actele tero- 
riste puse la cale de Hindawi a fost acela când a în- 
cercat să-şi convingă prietena însărcinată să deturneze 
un avion EI-AI, ascunzând în valiza ei o bombă care 
urma să explodeze în timpul zborului. Bomba a fost 
descoperită în aeroport şi Hindawi arestat. În cazuri 
extreme, este posibil ca o singură persoană să ducă la 
bun sfârşit acte teroriste. Este discutabil dacă aceşti 
lupi singuratici pot fi consideraţi terorişti. În anul 2000, 
B. Jenkins a afirmat că o descriere mai bună decât lupii 
singuratici ar fi banane în flăcări ” referindu-se la acele 
persoane izolate. Subtilitatea mesajului lui Jenkins se 
referă la faptul că aceste persoane izolate sunt deviante 
şi afectate psihologic. Dovezile în acest sens nu sunt 
clare. Trebuie să fim atenţi când spunem că terorismul 
individual este rezultatul nebuniei pentru că el poate fi 
reprezentat de oameni motivaţi politic. Faptul că multe 
ideologii actuale încurajează campaniile violente pe 
cont propriu ar trebui să reducă şi mai mult presupu- 
nerile despre anormalitatea lor sau mai exact a autorilor 
lor. Spre exemplu, conceptul american rezistență fără 
lider sprijină filosofia indivizilor sau grupurilor mici care 
duc campanii violente în mod independent şi pentru 
motive ideologice similare. Conceptul a fost pentru 

prima dată introdus în cărţi ca „Jurnalele Turner”, dar a 
fost preluat şi răspândit pe internet. Astfel, conceptul 
are un potenţial de a produce terorişti care acţionează 
singuri, aşa cum a demonstrate şi atacul lui Timoty 
McVeigh asupra clădirii Murrah din Oklahoma City, în 
1995, campania rasistă a lui David Copeland din 
Londra în 1999 ori acţiunea lui Breivik în insula Utoya 


din 2012. Din nefericire astfel de indivizi nu mai 


reprezintă o raritate. 


æ M. Taylor and E. Qualey, Terrorist Lives, London, 
Brassey s, 1994. 

27 B. Jenkins, Opening Address at the Terrorism and Beyond 
Conference, 17 April, 2000, Oklahoma City, USA. 


8. Psihologia teroriştilor. Speranţă şi disperare 


Studiile realizate în ultimii ani, în special după 11 
septembrie 2001 au relevant că nu există o perso- 
nalitate teroristă cu trăsături precise şi uşor de definit. 
Încorsetaţi cum suntem în societăţile noastre stabile şi 
liniştite, alăturarea la un grup terorist poate părea o 
decizie dramatic şi deviantă. Totuşi, multe comunităţi 
văd aceste decizii în acelaşi fel în care societăţile occi- 
dentale văd deciziile tinerilor de a se înrola în armată 
sau poliţie. Nu este o decizie pe care să o ia mulţi tineri 
dar nici nu este una ciudată. Pentru terorişti, susţinătorii 
lor sau comunităţile din care provin, să devii terorist nu 
este ceva aberant sau deviant. Teroriştii sunt văzuţi 
drept oameni normali, care nu ies în evidenţă în comu- 
nităţile lor. Realizând că psihologia teroriştilor nu este 


diferită de cea a altor persoane avem în acelaşi timp un 
motiv şi pentru speranţă şi pentru disperare. Acest lucru 
dă speranţă pentru că subliniază rolul pe care îl joacă 
mediul socio-cultural în devenirea teroriştilor. Dacă 
există injustiţie violent în mediul din care provin tero- 
riştii, atunci există două moduri de a rezolva problema. 
Primul, revendicările minorităţilor ar trebui tratate în 
mod corect. Al doilea, autorităţile ar trebui să prevină 
evenimentele catalitice. Mulţi terorişti spun că violența 
din partea poliţiei sau a militarilor i-a făcut să se alăture 
grupurilor teroriste”. 


2 Năstase S., Fenomenul terorist, o perspectivă psiho- 


socială, lucrare de curs, Editura AISM, Bucureşti, 2000, p. 33. 


CONCLUZII: 


e Dramatic este că, în circumstanţe nefericite, majoritatea oamenilor ar putea deveni 
susţinători ai grupărilor teroriste sau chiar membri. Din fericire cei mau mulţi dintre 
noi nu trăiesc în astfel de circumstanţe şi nu sunt obligaţi să aleagă între astfel de 
opţiuni. Terorismul este o problemă veche şi persistentă, el iese la suprafaţă 
mereu pentru că natura umană este receptivă la circumstanţele care produc actele 
teroriste şi care continuă să apară. De obicei, terorismul este simptomul unor 


probleme fundamentale. 


Putem spera că evenimentele precum cele de la 11 septembrie 2001 sau cele de 
la Moscova din 2010 vor încuraja o apreciere mai mare a informaţiilor pe care le 
avem şi vor duce la o clarificare a miturilor şi zvonurilor care persist şi continuă să 


domine acest început de secol. 


1 S. Năstase, Fenomenul terorist, o perspectivă psiho-socială, lucrare de curs, Editura AISM, Bucureşti, 2000, 
p. 33. 

